Diari Oficial de la Generalitat Valenciana


Sumari del DOGV 9956, del 14-10-2024 (2024/10333)

EXTRACTE de la Resolució de 7 d'octubre de 2024, del Rectorat, per la qual es convoca el VI Premi Joves Investigadors IUMA 2024.
--------------------------------------------------------------------------------------------------------------------------------

### Dades del document

Número de DOGV
:   9956

Data del DOGV
:   14-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10285

CVE
:   CSHG-G-7982-39667

Data del document
:   07-10-2024

Organisme emissor
:   Universitat d'Alacant

Tipus de document
:   Extracte

Descriptors 

:   * Universitat d'Alacant
    * investigació universitària
    * distinció honorífica

BDNS (identif.): 789631

De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:

<https://www.infosubvenciones.es/bdnstrans/GE/es/convocatoria/789631>

*Primer. Persones beneficiàries*

Podran obtenir la condició de beneficiari i sol·licitar aquest premi les persones que hagen defés la tesi doctoral en el període comprés entre l'1 de gener de 2022 i el 31 de desembre de 2023.

*Segon. Objecte*

L'objecte d'aquesta convocatòria és en concessió, en règim de concurrència competitiva, del VI Premi Joves Investigadors de l'Institut Universitari de Materials (IUMA), l'objectiu dels quals és incentivar la investigació en l'àrea de Ciència i Tecnologia de Materials.

*Tercer. Bases reguladores*

Les bases reguladores i convocatòria estan publicades de manera conjunta en el *Butlletí Oficial de la Universitat d'Alacant*  de dia 8 d'octubre de 2024, en la següent URL:

<https://www.boua.ua.es/Acuerdos/DescargarAcuerdo/53856>

*Quarta. Quantia*

La dotació de les ajudes és d'un màxim de 2.000 euros.

Es concedirà un número màxim de 3 premis, d'acord amb la següent dotació:

– primer premi: 1.200 €

– segon premi: 400 €

– tercer premi: 400 €

*Cinquè. Termini de presentació de sol·licituds*

La convocatòria es publicarà en el BOUA amb caràcter informatiu, de manera prèvia a la publicació de l'extracte en el DOGV.

El termini de sol·licituds si inicia l'endemà de la publicació de l'extracte de la convocatòria en el DOGV i finalitza a les 23:59 h del dijous 31 d'octubre de 2024.

*Sisè. Altres dades*

Criteris d'adjudicació

La comissió de valoració nomenada per l'IUMA a aquest efecte preseleccionarà tres investigadors/es entre totes les persones aspirants. Per a això es basarà en els mèrits inclosos en el currículum (60%) i en la qualitat de l'article seleccionat (40%), d'acord amb els següents criteris:

1. Currículum (60%)

a. Nombre d'articles (10%)

b. Nombre d'articles com a primer autor/a (10%)

c. Paràmetres de qualitat dels articles (15%)

d. Nombre total de mesos d'estades en centres estrangers (5%)

e. Patents (patent d'invenció amb examen o llicenciada) (10%)

f. Descripció/resum de la línia d'investigació principal de la persona concursant, ressaltant la seua aportació a aquesta línia (fins a 500 paraules) (10%)

2. Qualitat de l'article d'investigació presentat (40%)

a. Paràmetres de qualitat de l'article (20%)

b. Premis/esmentes (portada, *hot paper*, aparició en portals i notícies científiques, etc.) (10%)

c. Descripció de la rellevància de l'article per al camp de la ciència i tecnologia de materials i aportació del concursant (fins a 500 paraules) (10%)

Les tres persones finalistes hauran de realitzar una presentació oral, que serà pública, del seu article d'investigació presentat. La presentació del treball serà presencial, i es realitzarà prèviament a l'inici de les XXI Jornades Científiques de l'Institut Universitari de Materials, que se celebraran els dies 23 i 24 de gener de 2025.

La comissió de valoració tindrà en compte la qualitat del treball presentat pels candidats i candidates finalistes, el coneixement demostrat per aquests/es en l'àrea d'investigació d'acord amb els següents criteris:

– capacitat d'exposició (20%)

– claredat en l'exposició (20%)

– claredat del material emprat en l'exposició (20%)

– coneixement del tema (20%)

– agilitat en les respostes (20%)

  

Alacant, 7 d'octubre de 2024

(p. d. Resolució 03.10.2024)

Rosario Isabel Ferrer Cascales

Vicerectora d'Estudiants i Ocupabilitat